Kregiñ a reas an trede sizhunvezh gant ul lunvezh ken brav hag an hini hon doa bet pa oa bet roet an danevell d'ober. Setu ar  c'helenner o c'houlenn ganimp, fier hag eürus e selloù gant ar soñj da vezañ roet deomp un danevell d'ober :  « Ha neuze, kavet ho peus ur soñj evit hoc'h istor ? » An holl er sal :  « ya, tamm pe damm ». Evidon-me 'vat, mennozh ebet, soñj ebet, met petra 'rin ? Diwar-benn petra e skrivin ? Ret din kaout un istor en dibenn sizhun-mañ. Evel just, bep sizhun e vez roet un teuliad din d'ober, met n'eo ket Doue posubl !!! Kement-se !!! Setu ne c'hellin klask tra ebet evit an danevell er sizhun-mañ, dre  fazi un teuliad e galleg diwar-benn ar Grennamzer, un teuliad ken bras ha ken hir ken na vo ret din labourat noz ha deiz en dibenn sizhun-mañ.